Saludos Amigos

Saludos Amigos ("Apa khabar, kawan-kawan" dalam bahasa Sepanyol) merupakan sebuah filem cetera animasi terbitan Walt Disney yang dikeluarkan oleh RKO Radio Pictures pada tahun 1942. Inilah cetera animasi keenam dalam  siri Walt Disney Animated Classics, dan juga yang pertama daripada enam filem pakej buatan studio Disney pada 1940-an. Filem yang berlatarkan Amerika Latin ini terdiri daripada empat segmen berbeza; Donald Duck membintangi dua segmen dan Goofy membintangi satu segmen. Ia juga menampilkan kemunculan sulung watak burung nuri bernama José Carioca.Walt & El Grupo (filem dokumentari, 2008).  Saludos Amigos mendapat sambutan yang cukup menggalakkan sehingga memanggil Walt Disney untuk membuat sebuah lagi filem mengenai Amerika Latin, iaitu The Three Caballeros, dua tahun kemudian. Saludos Amigos bertayangan perdana di Rio de Janeiro pada 24 Ogos 1942, sebelum dikeluarkan di Amerika Syarikat pada 6 Februari 1943. Filem ini mendapat sambutan bercampur-campur dan hanya dikeluarkan semula sekali, iaitu pada tahun 1949, ketika ditayangkan sebagai double bill bersama keluaran semula pertama Dumbo dalam.

Pada awal tahun 1941, sebelum Amerika Syarikat menyertai Perang Dunia Kedua, Jabatan Negara Amerika Syarikat menempah jelajah muhibah Disney ke Amerika Selatan dengan tujuan menghasilkan filem untuk ditayangkan di Amerika Tengah dan Selatan dalam Dasar Good Neighbor. Jelajah yang ditaja jamin oleh Jabatan Negara, membawa Disney dan sekumpulan penggubah, pelukis dan lain-lain dari studionya ke Amerika Selatan, khususnya negara Brazil dan Argentina, tetapi juga ke Chile dan Peru. Filem ini juga mendapat jaminan pinjaman persekutuan. Ini adalah perlu kerana studio Disney sudah berkembang terlalu besar sebelum pasaran Eropah ditutup ekoran peperangan, apatah lagi Disney bergelut dengan pergolakan pekerjanya ketika itu (termasuk mogok yang berlangsung ketika bermulanya perjalanan muhibah itu).

Dalam hal ini, Disney dipilih oleh kerajaan AS yang ingin mengatasi hubungan erat antara beberapa kerajaan Amerika Latin dengan Jerman Nazi. Mickey Mouse dan watak-watak Disney lain popular di Amerika Latin, jadi Walt Disney bertindak sebagai duta.

Filem ini juga mengilhamkan kartunis Chile, René Ríos Boettiger untuk mencipta Condorito, salah satu watak kartun yang paling merata di Amerika. Ríos merasakan bahawa watak Pedro, sebuah kapal terbang kecil yang lemah upaya, adalah hinaan kepada warga Chile lalu mereka komik yang dikatakan boleh menyaingi watak komik Disney.

Segmen filem
Filem ini ada empat segmen berbeza, setiap satunya bermula dengan liputan artis Disney berkelana di negara kunjungan untuk melukis kartun tentang budaya dan pemandangan setempat:

 Dalam segmen "Lake Titicaca", Donald Duck melawat Tasik Titicaca dan berjumpa dengan orang ulu di sana, termasuk seekor llama yang degil.

 Segmen "Pedro" menceritakan sebuah pesawat kecil dari Chile yang melakukan penerbangan sulungnya untuk mengangkut mel udara dari Mendoza, tetapi nyaris gagal menyempurnakan tugasnya. Atas rasa kecewa dengan gambaran yang diberikan oleh Pedro terhadap Chile di mata dunia, kartunis René Ríos Boettiger (Pepo) melancarkan majalah komik yang terkenal di Amerika Latin, iaitu Condorito.

 Dalam segmen "El Gaucho Goofy", Goofy, seorang koboi Amerika dibawa ke kawasan pampa Argentina untuk mempelajari cara hidup gaucho setempat. Segmen ini disunting untuk menanggalkan babak Goofy merokok bagi keluaran video kelak.Schnittberichte.com - Mehr als 4000 detaillierte Zensurberichte zu Filmen, Spielen, Comics, Serien und Musikvideos

 "Aquarela do Brasil" (atau "Catan Air Brazil"), segmen terakhir filem ini, menyaksikan watak serba baru, José Carioca, membawa Donald Duck melihat-lihat Amerika Selatan sambil memperkenalkan tarian samba kepadanya (mengikut irama "Brazil" dan "Tico-Tico no Fubá").

 Rujukan 

 Pautan luar 



Kategori:Filem 1942
Kategori:Filem animasi Disney
Kategori:Filem pakej
Kategori:Filem Donald Duck